A "Chronicles: Russia" főszereplője Nikolaj Orvelov orosz asszaszin lesz és 1918-ban, az októberi forradalmat követő időszakban fog játszódni. Orelov a családjával odébb akar állni, azonban ehhez még egy utolsó küldetést teljesítenie kell az Asszaszin rendnek: be kell hatolnia abba az épületbe, ahol a bolsevikok fogva tartják a cár családtagjait, és el kell lopnia egy ereklyét, melyért az asszaszinok és a templomosok évszázadok óta harcban állnak. Útja során szemtanúja lesz II. Miklós cár gyermekeinek kivégzésének, azonban Anasztaszija nagyhercegnő életét meg tudja menteni. Kereket kell oldania a templomosok elől, miközben az ereklyét és Anasztasziját is biztonságban tartja.